FI Euroopan unionin virallinen lehti C 23/52

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (1)

(Ilmoitus nestemäisten tai kaasumaisten hiilivetyjen etsintään oikeuttavaa lupaa (ns. ”Permis de Brignoles”) koskevasta hakemuksesta)

(ETA:n kannalta merkityksellinen teksti)

2010/C 23/10

Schuepbach Energy LLC -yhtiö, jonka päätoimipaikan osoite on 2651 North Harword, Suite 570, Dallas, TX 75201, UNITED STATES OF AMERICA, on hakenut 1 lokakuuta 2008 päivätyllä hakemuksella kolmeksi vuodeksi lupaa nestemäisten tai kaasumaisten hiilivetyjen etsintään (ns. ”Permis de Brignoles”) noin 6 781 neliökilometrin alueella, joka sijaitsee Bouches-du-Rhônen, Varin, Alpes-Maritimesin ja Vauclusen departementeissa.

Lupaa on haettu alueelle, joka jää seuraavien maantieteellisten pisteiden kautta kulkevan linjan sisäpuolelle, kun nollapituuspiiri on Pariisin pituuspiiri:

Pisteet Pituuspiiri Leveyspiiri A 4,40 oE 48,90 oN B 4,40 oE 48,70 oN C 5,30 oE 48,70 oN D 5,30 oE 48,50 oN E 5,20 oE 48,50 oN F 5,20 oE 48,40 oN G 5,00 oE 48,40 oN H 5,00 oE 48,30 oN I 4,60 oE 48,30 oN J 4,60 oE 48,10 oN K 4,20 oE 48,10 oN L 4,20 oE 48,00 oN M 3,60 oE 48,00 oN N 3,60 oE 48,10 oN O 3,50 oE 48,10 oN P 3,50 oE 48,20 oN Q 3,60 oE 48,20 oN R 3,60 oE 48,40 oN S 3,70 oE 48,40 oN T 3,70 oE 48,50 oN U 3,80 oE 48,50 oN V 3,80 oE 48,60 oN W 3,90 oE 48,60 oN X 3,90 oE 48,70 oN Y 4,00 oE 48,70 oN Z 4,00 oE 48,90 oN

Hakemusten esittäminen ja luvan myöntämisperusteet

Ensimmäisen hakemuksen ja kilpailevien hakemusten esittäjien on täytettävä ehdot, jotka on määritelty etsimisluvista ja maanalaisista varastoista 2 päivänä kesäkuuta 2006 annetun Ranskan asetuksen N:o 2006-648 4 ja 5 pykälässä (Journal officiel de la République française, 3.6.2006).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374, 30.12.1994, s. 11 julkaistussa ilmoituksessa hiilivetyjen etsimislupien hankkimisesta Ranskassa ja joista säädetään etsimisluvista ja maanalaisista varastoista annetussa asetuksessa N:o 2006-648. Kilpailevat hakemukset on toimitettava kaivostoiminnasta vastaavalle ministerille jäljempänä olevaan osoitteeseen.

Päätökset ensimmäisestä hakemuksesta ja kilpailevista hakemuksista tehdään mainitun asetuksen 6 pykälässä määritettyjä etsimislupien myöntämisperusteita noudattaen viimeistään 23.10.2010.

Toiminnan harjoittamista ja lopettamista koskevat ehdot

Hakijoita pyydetään tutustumaan kaivoslain (code minier) 79 pykälässä ja 79.1 pykälässä sekä kaivostöistä, maanalaisesta varastoinnista ja niitä koskevista säännöistä 2 päivänä kesäkuuta 2006 annettuun asetukseen N:o 2006-649 (Journal officiel de la République française, 3.6.2006).

Lisätietoja saa seuraavasta osoitteesta: Ministère de l’écologie, de l’énergie, du développement durable et de la mer, en charge des technologies vertes et des négociations sur le climat (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques, Bureau de l'exploration et de la production des hydrocarbures, Arche de La Défense Paroi Nord 92055 La Défense Cedex FRANCE (Puhelin 33 1819537, Faksi 33 1819529).

Edellä mainittuihin säädösteksteihin voi tutustua osoitteessa http://www.legifrance.gouv.fr

(1) EYVL L 164, 30.6.1994, s. 3.